Discutia de mai jos, purtata cu Ovidiu Mihaita, se dorea a fi, initial, despre Scart Bar, un barulet mobil care ofera timisorenilor voie buna, alcool si pufuleti. Insa, pana la urma, a fost despre mai mult de atat. Pentru ca Ovidiu este, aveam sa aflam, mai mult decat un antreprenor part-time. Este scenarist, actor, om de teatru, curator de muzeu, artist. Ba chiar si copywriter, din moment ce tocmai a botezat o vodka ce va aparea in scurt timp pe piata.

A studiat percutia si teatrul, iar talentul sau si al trupei sale il puteti judeca mergand la spectacolele tinute de Auoleu. De altfel, ultimul lucru pe care Ovidiu mi l-a spus ieri, dupa interviu, a fost: ”chiar trebuie sa fug, deseara jucam pe strada pentru cateva sute de oameni”.